Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8408

2. Bevezető Megjegyzés.– Bár a Nemzetközi Polgári Repülési Egyezmény a lajstromozó államra bizonyos teendőket jelöl ki, amelyeket az állam jogosult vagy köteles végrehajtani, a közgyűlés elismerte az A23-13 sz. Határozatban, hogy a Lajstromozó Állam esetleg képtelen megfelelően teljesíteni kötelezettségeit olyan esetekben, ha a légijárművet egy másik Állam üzemeltetője haszonbérbe veszi, kibérli vagy elcseréli – különösen , ha személyzet nélküli – és, hogy az Egyezmény nem határozhatja meg pontosan az üzemeltető államának jogait és kötelezettségeit ilyen esetekben, amíg az Egyezmény 83. bis Cikkelye életbe nem lép. Ennek megfelelően a Tanács sürgette, hogy ha a fent említett esetben a Lajstromozó Állam képtelennek érezné magát az Egyezmény által ráosztott tevékenység megfelelő végrehajtására, akkor ruházza át azokat a feladatokat az üzemeltető államra, annak hozzájárulásával, amelyeket az jobban el tud látni. Nyilvánvaló, hogy amíg az Egyezmény 83. bis cikkelye életbe lép, az előbb említett intézkedés csupán gyakorlati megegyezés kérdése, és nem befolyásolja a Chicagói Egyezmény rendelkezéseit, amelyek a lajstromozó állam, illetve bármely harmadik állam kötelezettségeit előírja. Azonban, mivel az Egyezmény 83 bis cikkelye 1997. június 20án életbelépett, ilyen átruházási egyezmények azokra a Szerződő Államokra bírnak érvénnyel, amelyek a vonatkozó Jegyzőkönyvet (Doc 9318) a 83 bis Cikkelyben megállapított feltételek kielégítéséről ratifikálták.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes